2020. gada 25. februārī Noteikumi Nr. 115

Rīgā (prot. Nr. 8 17. §)

**Grozījumi Ministru kabineta 2017. gada 6. jūnija noteikumos Nr. 308 "Latvijas Dabas muzeja maksas pakalpojumu cenrādis"**

Izdoti saskaņā ar

Likuma par budžetu un

finanšu vadību

5. panta devīto daļu

Izdarīt Ministru kabineta 2017. gada 6. jūnija noteikumos Nr. 308 "Latvijas Dabas muzeja maksas pakalpojumu cenrādis" (Latvijas Vēstnesis, 2017, 114. nr.) šādus grozījumus:

1. Izteikt 5.4. un 5.5. apakšpunktu šādā redakcijā:

"5.4. pirmsskolas vecuma bērniem, krīzes centru un dienas aprūpes centru klientiem un tos pavadošajām personām, bērnu aprūpes institūciju audzēkņiem, patversmju un pansionātu iemītniekiem, bāreņiem un bez vecāku gādības palikušiem bērniem un tos pavadošajām personām, kā arī izglītojamiem, kas apgūst speciālās izglītības programmas (uzrādot statusu apliecinošu dokumentu).

5.5. daudzbērnu ģimenēm (uzrādot Latvijas goda ģimenes apliecību "3+ Ģimenes karte" vai citu daudzbērnu ģimenes statusu apliecinošu dokumentu);".

2. Izteikt pielikuma 4. piezīmi šādā redakcijā:

"4Nepiemēro pirmsskolas vecuma bērniem, krīzes centru un dienas aprūpes centru klientiem un tos pavadošajām personām, bērnu aprūpes institūciju audzēkņiem, patversmju un pansionātu iemītniekiem, bāreņiem un bez vecāku gādības palikušiem bērniem un tos pavadošajām personām, kā arī izglītojamiem, kas apgūst speciālās izglītības programmas (uzrādot statusu apliecinošu dokumentu)."

Ministru prezidents A. K. Kariņš

Vides aizsardzības un

reģionālās attīstības ministrs J. Pūce